text: «Ens hem hagut d'adaptar a un joc més pràctic» - Diari de Girona
  «Ens hem hagut d'adaptar a un joc més pràctic»
  Portu destaca el mal estat del terreny de joc - Pere Pons també considera que el millor del partit és «la victòria»
  redacció 23.01.2017 | 14:02
  Dos dels futbolistes que han participat en l'intens partit sota la pluja a Montilivi han coincidit a la zona mixta sobre la importància d'adaptar-se a les condicions del terreny de joc. «El camp estava en unes condicions molt difícils pels futbolistes i hem hagut de fer un altre futbol» destacava Portu mentre que Pere Pons, del mateix condicionant, recalcava que «hem estat intel·ligents canviant el nostre estil de joc i ser molt més pràctics».
  Portu ha destacat també que «tot el que sigui sumar per estar davant dels perseguidors és molt important i per això també ens alegrem de l'empat del Getafe». Per la seva part, sobre la situació a la classificació, Pere Pons ha dit que «sis punts de marge respecte el tercer és molt bo, són uns punts que seran molt importants a final de temporada».